*ԱՐՁԱՆԱԳՐՈՒԹՅՈՒՆ*

«ԼԵՌՆԱ ԳՐՈՒՊ» ՍՊԸ ԿՈՂՄԻՑ ՀՀ ԿՈՏԱՅՔԻ ՄԱՐԶԻ ՀՐԱԶԴԱՆ ՀԱՄԱՅՆՔԻ ԳԱԲՐՈՆԵՐԻ ԵՎ ԳՐԱՆՈԴԻՈՐԻՏՆԵՐԻ ՀԱՆՔԱՎԱՅՐՈՒՄ ՀԱՆՔԱՐԴՅՈՒՆԱՀԱՆՄԱՆ ԱՇԽԱՏԱՆՔՆԵՐ ԻԱԿԱՆԱՑՆԵԼՈՒ ՎԵՐԱԲԵՐՅԱԼ ՀԱՆՐԱՅԻՆ ՔՆՆԱՐԿՄԱՆ

ՀՀ Կոտայքի մարզ, ք. Հրազդան 14.01.2025թ.

**2025թ հունվարի 14-ին, ժամը 15:00-ին** ՀՀ Կոտայքի մարզի Հրազդանի համայնքապետարանում (հասցե՝ ՀՀ Կոտայքի մարզ, ք. Հրազդան, Սահմանադրության հրապարակ, շենք 1) տեղի ունեցավ «Լեռնա գրուպ» ՍՊԸ կողմից ՀՀ Կոտայքի մարզի **Հրազդանի գաբրոների և գրանոդիորիտների հանքավայրում օգտակար հանածոյի հանքարդյունահանման աշխատանքներ իրականացնելու վերաբերյալ հանրային քննարկում` 1-ին փուլ:**

Քննարկմանը մասնակցում էին`

1. «Լեռնա Գրուպ» ՍՊԸ
2. Հրազդանի համայնքապետարան
3. Բնակիչներ
4. «Առողջ միջավայր» ՀԿ

Հրազդանի համայնքապետարանի աշխատակազմի աշխատակազմի քարտուղար Ռոբերտ Դանիելյանը ողջունելով ներկաներին` ներկայացրեց քննարկման նպատակը` խոսքը փոխանցելով ձեռնարկող կողմին:

Նախագծող մասնագետ Ահարոն Գևորգյանը ներկայացրեց նախատեսվող աշխատանքները: Պաշարները հաստատվել են 2004 թվականին` 2 տեղամասով` **գաբրոների և գրանոդիորիտների: Ընկերությունը նախատեսում է արդյունահանում իրականացնել միայն գրանոդիորիտների տեղամասում:**

Տարածքը Կաքավաձորից հեռու է 2160մ, իսկ Աղավնաձորից` 2700, ցեմենտի գործարանից` 700 մ հեռավորության վրա: Տեղամասի մակերեսը` 5.69 հա, պաշարները հաշվարկված են 2324,0 հազար մխ, հանքավայրի պաշարները հաստատված են որպես երեսպատման սալերի ստացման բլոկների հանքավայր, 40 % բլոկի ելքով, 60 %-ը` շինարարական խճի և ավազի ստացման օգտակար հանածո: Նախագիծը կկազմի 20 տարվա կտրվածքով: Արդյունահանումը կկազմակերպվի բաց եղանակով: Աշխատանքների ընթացքում հնարավոր է հորատասեպային պայթեցման եղանակի կիրառումը:

Հանքավայրի շահագործման արդյունքում կստեղծվի 20-25 աշխատատեղ:

Նախաձեռնողներից ու համայնքապետարանի աշխատակիցներից բացի հանրային քննարկմանը մասնակցում էին ՀԿ ներկայացուցիչներ, ազդակիր համայնքի բնակիչներ, մասնավորապես Կաքավաձոր թաղամասի բնակիչներ, ովքեր դեմ արտահայտվեցին հանքավայրի գործունեությանը՝ նշելով, որ այն կվնասի մեղվապահությանը, հյուրատնային բիզնեսին։

Հաշվի առելով բնակիչների կարծիքը՝ գործընթացի վերաբերյալ բացասական դիրքրոշում հայտնեց Հրազդանի համայնքապետարանը, նաև այն պատճառաբանությամբ, որ հանքավայրի աշխատանքի արդյունքում, ծանր տեխնիկաների օգտագորման արդյունքում կքանդվի վերջերս վերանորոգված ճանապարհը։

Հանրային քննարկմանը մասնակցում էին՝ 38 անձ:

|  |
| --- |
|  |